Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: 2011. évi LVIII. törvény
Paragraph Index: 764

3. bekezdés – Hatálybalépés (a) Jelen Megállapodás akkor lép hatályba, amikor annak Letéteményese a megerõsítés, az elfogadás, a jóváhagyás vagy csatlakozás szándékát rögzítõ valamely okiratot legalább hat I. és II. kategóriába, valamint legalább huszonnégy III. kategóriába tartozó államtól megkapta, feltéve, hogy ezen okiratokat olyan I. és II. kategóriába tartozó államok helyezték letétbe, amelyek összevont kezdeti hozzájárulása elérte a legalább 750 millió USA dollárnak megfelelõ (1976. június 10-i árfolyamon számított) összeget, továbbá azzal a kikötéssel, hogy az elõbbi követelmények a Megállapodás aláírásra történõ megnyitásától számított 18 hónapon belül teljesítésre kerültek, vagy pedig olyan késõbbi idõpontban, melyrõl a fenti okiratokat a 18. hónapig letétbe helyezõ Államok, minden egyes kategóriában kétharmados többséggel határoztak és errõl a Letéteményest értesítették. (b) Azon Államok számára, melyek a megerõsítésrõl, az elfogadásról, a jóváhagyásról vagy a csatlakozásról szóló okiratot a Megállapodás hatálybalépését követõen helyezik letétbe a Letéteményesnél, a Megállapodás a letétbehelyezés napján lép hatályba. (c) Az eredeti és nem eredeti Tagok által az 1995. január 26-át megelõzõen elfogadott, jelen Megállapodásban rögzített kötelezettségek változatlanok maradnak, és folyamatos kötelezettségeit képezik az Alap valamennyi Tagjának. (d) A jelen Megállapodásban a kategóriákra vagy az I., II., és a III. kategóriára történõ utalás az 1995. január 26-át megelõzõen fennálló tagsági kategóriákra utal, ahogy arról a jelen Megállapodás szerves részét képezõ III. Függelék rendelkezik.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes